CELEX: E2012P0009
Language: bg
Date: 2012-09-04 00:00:00
Title: Дело, заведено на 4 септември 2012 г. от правителството на Исландия срещу Надзорния орган на ЕАСТ (Дело E-9/12)

29.11.2012   
            
            
               BG
            
            
               Официален вестник на Европейския съюз
            
            
               C 369/14
            
         Дело, заведено на 4 септември 2012 г. от правителството на Исландия срещу Надзорния орган на ЕАСТ
   (Дело E-9/12)
   2012/C 369/12
   На 4 септември 2012 г. пред Съда на ЕАСТ беше заведено дело от правителството на Исландия, представлявано от Jóhanna Bryndís Bjarnadóttir, съветник в Министерството на външните работи, в ролята на процесуален представител, Haraldur Steinþórsson, правен експерт в Министерството на финансите и икономиката, в ролята на втори процесуален представител, и Dóra Sif Tynes, адвокат, в ролята на съветник.
   Ищецът иска от Съда на ЕАСТ да установи, че:
   
               1.
            
            
               Член 5 от Решение № 261/12/COL на Надзорния орган на ЕАСТ от 4 юли 2012 г. относно мерките за общински данъци, продажбата на недвижими имоти и продажбата на електроенергия на Verne Holdings ehf. се анулира.
            
         
               2.
            
            
               Член 6 от Решение № 261/12/COL на Надзорния орган на ЕАСТ от 4 юли 2012 г. относно мерките за общински данъци, продажбата на недвижими имоти и продажбата на електроенергия на Verne Holdings ehf. е нищожен по отношение на позоваването на член 5; и
            
         
               3.
            
            
               Надзорният орган на ЕАСТ трябва да заплати пълните съдебни разноски по делото.
            
         
      Правен и фактически контекст и правни аргументи, приведени в подкрепа:
   
               —
            
            
               Ищецът, правителството на Исландия, иска частична отмяна на Решение № 261/12/COL на Надзорния орган на ЕАСТ, прието от Надзорния орган на ЕАСТ на 4 юли 2012 г. („оспорваното решение“). Оспорваното решение беше прието вследствие на Решение № 418/10/COL на Надзорния орган на ЕАСТ от 3 ноември 2010 г. за откриване на официална процедура по разследване.
            
         
               —
            
            
               Делото засяга прилагането на член 61, параграф 1 от Споразумението за ЕИП и Насоките на Надзорния орган на ЕАСТ относно елементите на държавна помощ при продажба на земя и сгради от публични органи при продажбата на недвижимо имущество в бившата военна зона на САЩ на полуостров Reykjanes от исландската държава.
            
         
               —
            
            
               Ищецът твърди между другото, че Надзорният орган на ЕАСТ:
               
                           —
                        
                        
                           не е успял да докаже въз основа на факти и доказателства, че недвижимото имущество e било продадено на цена под своята пазарна стойност; следователно продажбата не е довела до икономическо предимство за купувача и не е налице държавна помощ,
                        
                     
                           —
                        
                        
                           не е провел адекватно разследване на продажбата и е допуснал очевидна грешка при оценката на предполагаемата държавна помощ, и
                        
                     
                           —
                        
                        
                           не е посочил адекватни причини в оспорваното решение.